‘মাদকের সম্রাটেরা সংসদে আছেন’ | পলিটিক্স | CampusLive24.com
Published: 2018-05-23 21:48:27 BdST, Updated: 2018-06-22 15:24:21 BdST
লাইভ প্রতিবেদক: মাদকের সম্রাটেরা সংসদে আছেন। এদের বাইরে খোজার দরকার নেই। এরা দাপটের সঙ্গে বহাল তবিয়তেই আছেন। আছের হুংকার আর গর্জন মাঝে মধ্যেই শুনা যায়। জাতীয় পার্টির চেয়ারম্যান হুসেইন মুহম্মদ এরশাদ বলেছেন এসব কথা বলেছেন। তাদের তো কিছু হয় না। আগামী সংসদে আইন পাস করুন; যারা মাদকের সঙ্গে জড়িত, তাদের মৃত্যুদণ্ড দেওয়া হবে।’
বুধবার রাজধানীর ইনস্টিটিউশন অব ডিপ্লোমা ইঞ্জিনিয়ার্স মিলনায়তনে আয়োজিত ইফতার অনুষ্ঠানে এসব কথা বলেন এইচ এম এরশাদ। জাতীয় পার্টির কেন্দ্রীয় নির্বাহী কমিটি ওই ইফতার অনুষ্ঠানের আয়োজন করে।
এরশাদ বলেন, ‘আজও ১১ জন মানুষ মারা গেছে তথাকথিত বন্দুকযুদ্ধে। তাদের পরিচয় কী? আমরা তাদের পরিচয় জানতে চাই। দেশের মানুষ তাদের পরিচয় জানতে চায়।’
জাপা চেয়ারম্যান বলেন, ‘ঢাকা এখন যানজটের শহরে পরিনত হয়েছে। জাতীয় পার্টি ক্ষমতায় গিয়ে প্রাদেশিক সরকার গঠন করবে। এতে রাজধানী থেকে বিশাল অংকের মানুষ কমে যাবে। তখন আর ঢাকায় যানজট থাকবেনা।’ তিনি আরো বলেন, ‘জাতীয় পার্টি সরকার গঠন করে, দেশের মানুষকে অন্যায়, অবিচার থেকে মুক্তি দেবে।’
এতে আলোচনায় অংশ নেন জাতীয় পার্টির মহাসচিব এবিএম রুহুল আমিন হাওলাদার এমপি। ইফতার অনুষ্ঠানে উপস্থিত ছিলেন দলের সিনিয়র কো-চেয়ারম্যান বেগম রওশন এরশাদ, কো-চেয়ারম্যান জিএম কাদের, প্রেসিডিয়াম সদস্য ব্যারিস্টার আনিসুল ইসলাম মাহমুদ, কাজী ফিরোজ রশীদ প্রমুখ।
ঢাকা, ২৩ মে (ক্যাম্পাসলাইভ২৪.কম)//বিএসসি